钦定古今图书集成/明伦汇编/氏族典/第339卷 > 刘钦
## 钦定古今图书集成/明伦汇编/氏族典/第339卷 > 刘钦

按《建阳县志》：“钦，字子时，垕之子。幼有奇质，甫能言，母
教以古诗，辄成诵不忘。七岁，日受数千言，每夜达旦，
诵习不寐。以祖荫补官承事郎，知嵊县事，有政声。转
朝奉大夫，出知饶州、处州、邵武、南康兼管内劝农事。
时邵寇窃发，钦募义勇灭之。事闻，升殿中侍御史，同
知枢密谏院事。遂称疾归，隐居武彝茶洞，自号冰壶
散人。”终朝请大夫，谥“忠简。”